Up-27/99
Natisni
Opravilna št.:
Up-27/99
Datum odločitve:
25. 2. 1999
ECLI:
ECLI:SI:USRS:1999:Up.27.99
Akt:
Ustavna pritožba zoper sklep OSOŠ o imenovanju članov delovnih teles občinskega sveta z dne 8. 1. 1999
Izrek:
Ustavna pritožba zoper sklep OSOŠ o imenovanju članov delovnih teles občinskega sveta z dne 8. 1. 1999 se ne sprejme.
Evidenčni stavek:
Ustavno sodišče ustavne pritožbe ni sprejelo v obravnavo, ker je iz pritožnikovih navedb v ustavni pritožbi razvidno, da očitno ne gre kršitev človekovih pravic ali temeljnih svoboščin.
Geslo:
Nesprejem ustavne pritožbe, ker ni očitnih kršitev ustavnih pravic.

Občinski svet, imenovanje članov delovnih teles.
Pravna podlaga:
Ustava, 160. čl.

Zakon o lokalni samoupravi (ZLS), 30. čl.

Zakon o Ustavnem sodišču (ZUstS), 1. odst. 50., 1. al. 2. odst.

55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
27. 1. 1999
Vrsta odločitve:
sklep
Vrsta rešitve:
nesprejem ustavne pritožbe
Dokument:
US19359
Up-27/99
25.2.1999
S K L E P
Ustavno sodišče je v postopku za preizkus ustavne pritožbe LDS, OOŠ, na seji dne 25. februarja 1999
s k l e n i lo :
Ustavna pritožba zoper sklep OSOŠ o imenovanju članov delovnih teles občinskega sveta z dne 8. 1. 1999 se ne sprejme.
O b r a z l o ž i t e v
1. Pritožnik v ustavni pritožbi z dne 27. 1. 1999 navaja, da je OSOŠ imenoval člane in predsednike odborov in komisij v nasprotju z drugim odstavkom 30. člena Zakona o lokalni samoupravi (Uradni list RS, št. 72/93, 6/94 - odl. US, št. 45/94 - odl. US, 57/94, 14/95, 20/95 - odl. US, 63/95 - obvezna razlaga, 9/96 - odl. US, 44/96 - odl. US, 26/97, 70/97 in 74/98 - v nadaljevanju: ZLS)).
Kršitev naj bi bila v tem, da več kot polovica članov delovnih teles občinskega sveta ni članov občinskega sveta, in da tudi predsedniki delovnih teles niso člani občinskega sveta. Poudarja, da je občinski svet sprejel izpodbijani sklep kljub opozorilom, da je takšna sestava delovnih teles v nasprotju z Zakonom. Svojo odločitev naj bi OSOŠ utemeljil z majhnim številom svojih članov občin(14) in s potrebo po večji strokovnosti delovnih teles.
Pritožnik meni, da razlogi občinskega sveta za sestavo delovnih teles niso utemeljeni, in da nezakonita sestava delovnih teles pomeni tudi nezakonito delovanje občine. Predlaga, da Ustavno sodišče "v najkrajšem možnem roku" obravnava pritožbo in razveljavi izpodbijano imenovanje članov in predsednikov delovnih teles.
2. Na podlagi šeste alinee prvega odstavka 160. člena Ustave in prvega odstavka 50. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) lahko vsakdo vloži ustavno pritožbo, če meni, da mu je s posamičnim aktom državnega organa, organa lokalne skupnosti ali nosilca javnih pooblastil kršena njegova človekova pravica ali temeljna svoboščina. Pritožnik v ustavni pritožbi uveljavlja kršitev zakonske določbe (drugi odstavek 30. člena ZLS), ki ureja sestavo delovnih teles občinskih svetov, in ne kršitve kakšne človekove pravice in temeljne svoboščine.
3. Ker je iz pritožnikovih navedb v ustavni pritožbi razvidno, da očitno ne gre kršitev človekovih pravic ali temeljnih svoboščin, Ustavno sodišče ustavne pritožbe ni sprejelo v obravnavo.
4. Senat Ustavnega sodišča je ta sklep sprejel na podlagi prve alinee drugega odstavka 55. člena ZUstS) v sestavi: predsednica senata Milojka Modrijan ter člana dr. Janez Čebulj in Lojze Janko. Predsednica:
Milojka Modrijan